Proposta għal Regolament tal-Kunsill li jemenda ir-Regolament tal-Kunsill (KE) Nru 1600/99 li jimponi dazju definittiv kontra r-rimi ta' skart fuq l-importazzjonijiet ta' wajer ta' l-istainless steel b'dijametru ta' 1 mm jew aktar li joriġina fl-Indja /* KUMM/2004/0387 finali */





Proposta għal REGOLAMENT TAL-KUNSILL li jemenda ir-Regolament tal-Kunsill (KE) Nru 1600/99 li jimponi dazju definittiv kontra r-rimi ta' skart fuq l-importazzjonijiet ta' wajer ta' l-istainless steel b'dijametru ta' 1 mm jew aktar li joriġina fl-Indja (preżentata mill-Kummissjoni) MEMORANDUM TA' SPJEGAZZJONI Fl-10 ta' Lulja 2003, il-Kummissjoni tat bidu għal reviżjoni ġdida ta' l-esportatur li tikkonċerna d-dazju kontra r-rimi ta' skart impost fuq l-importazzjonijiet ta' wajer ta' l-istainless steel b'dijametru ta' 1 mm jew aktar li joriġina fl-Indja. L-investigazzjoni uriet illi dazju kontra r-rimi ta' skart definittiv għandu jiġi impost fuq l-importazzjonijiet tal-prodott konċernat li huma prodotti u esportati mill-applikant li talab għar-reviżjoni hawn fuq imsemmija. Għaldaqstant qed jiġi propost illi l-Kunsill jadotta l-proposta mehmuża għal Regolament li għandu jiġi ppubbliket fil-Ġurnal Uffiċjali ta' l-Unjoni Ewropea. Proposta għal REGOLAMENT TAL-KUNSILL li jemenda ir-Regolament tal-Kunsill (KE) Nru 1600/99 li jimponi dazju definittiv kontra r-rimi ta' skart fuq l-importazzjonijiet ta' wajer ta' l-istainless steel b'dijametru ta' 1 mm jew aktar li joriġina fl-Indja IL-KUNSILL TA' L-UNJONI EWROPEA, Wara li kkunsidrat it-Trattat li jistabbilixxi l-Komunita' Ewropea, Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet mormija bħala skart minn pajjiżi li m'humiex membri tal-Komunita' Ewropea [1] ('ir-Regolament bażiku'), u b'mod partikolari l-Artikolu 11(4) tiegħu, [1] ĠU L 56, tas-6.3.1996, p.1, Regolament kif l-aħħar emendat bir-Regolament (KE) Nru 461/2004 (ĠU L 77, tat-13.3.2004, p. 12). Wara li kkunsidrat ir-Regolament tal-Kunsill (KE) Nru 2026/97 [2] tas-6 ta' Ottubru 1997 dwar il-protezzjoni kontra importazzjonijiet sussidjati minn pajjiżi li m'humiex membri tal-Komunita' Ewropea, u b'mod partikolari l-Artikolu 20 tiegħu, [2] ĠU L 228, tal-21.10.1997, p.1, Regolament kif l-aħħar emendat bir-Regolament (KE) Nru 461/2004 (ĠU L 77, tat-13.3.2004, p.12). Wara li kkunsidrat il-proposta mressqa mill-Kummissjoni wara konsultazzjoni mal-Kumitat Konsultattiv, Billi: A. PROĊEDURI PREĊEDENTI (1) Il-Kunsill, permezz tar-Regolament (KE) Nru 1600/1999 [3], impona dazju definittiv kontra r-rimi ta' skart fuq l-importazzjonijiet ta' wajer ta' l-istainless steel b'dijametru ta' 1 mm jew aktar ('il-prodott konċernat') li jaqa taħt il-kodiċi NM ex 7223 00 19 u li joriġina fl-Indja. Il-miżuri ħadu s-sura ta' dazju ad valorem li jvarja bejn 0% u 55,6%. [3] ĠU L 189, tat-22.07.1999, p.19. (2) Il-Kunsill, permezz tar-Regolament (KE) Nru 1599/1999 [4], impona fl-istess ħin taxxa kompensatorja definittiva fuq l-importazzjonijiet ta' l-istess prodott li joriġina fl-Indja. Il-miżuri ħadu s-sura ta' dazju ad valorem li jvarja bejn 0% u 35,4% għal esportaturi individwali, b'rata ta' 48,8% għal esportaturi li ma jikkoperawx. [4] ĠU L 189, tat-22.7.1999, p. 1, Regolament kif emendat l-aħħar bir-Regolament (KE) Nru 164/2002 ĠU L 30, tal-31.1.2002, p. 9). B. PROĊEDURI KURRENTI 1. Rikjesta għal reviżjoni ta' esportatur ġdid (3) Wara l-impożizzjoni tal-miżuri definittivi, il-Kummissjoni rċeviet rikjesta għall-bidu ta' reviżjoni ta' 'esportatur ġdid' tar-Regolament (KE) Nru 1600/1999, skond l-Artikolu 11(4) tar-Regolament bażiku, minn produttur Indjan, VSL Wires Limited ('l-applikant'). L-applikant qal li ma kellu l-ebda relazzjoni ma esportaturi oħrajn tal-prodott konċernat fl-Indja. Barra dan, qal illi ma kienx esporta l-prodott konċernat matul il-perjodu oriġinali ta' l-investigazzjoni (i.e. mill-l ta' April 1997 sal-31 ta' Marzu 1998), iżda kien esporta l-prodott konċernat lejn il-Komunita' wara dak il-perjodu. Skond dak li ntqal hawn fuq, huwa talab illi rata individwali ta' dazju tiġi stabbilita għalih, f'każ illi jkun hemm xi rimi ta' skart. 2. Inizjazzjoni ta' reviżjoni (4) Il-Kummissjoni eżaminat l-evidenza mressqa mill-applikant u kkunsidrat li hija suffiċjenti sabiex tiġġustifika l-inizjazzjoni ta' reviżjoni skond id-disposizzjonijiet ta' l-Artikolu 11(4) tar-Regolament bażiku. Wara konsultazzjoni mal-Kumitat Konsultattiv u wara li l-Komunita' ta' l-industrija kkonċernata ngħatat l-opportunita' li tikkummenta, il-Kummissjoni bdiet, permezz tar-Regolament tal-Kummissjoni (KE) Nru 1225/2003 [5], reviżjoni ta' 'esportatur ġdid' tar-Regolament tal-Kunsill (KE) 1600/1999 fir-rigward ta' l-applikant u bdiet l-investigazzjoni tagħha. Fl-istess waqt, id-dazju kontra r-rimi ta' l-iskart fis-seħħ ġie mħassar fir-rigward ta' importazzjonijiet ta' prodotti konċernati prodotti u esportati lejn il-Komunita' mill-applikant, u dawk l-importazzjonijiet ġew magħmula suġġetti għal reġistrazzjoni skond l-Artikoli 11(4) u 11(5) tar-Regolament bażiku. [5] ĠU L 172, tal-10.07.2003, p. 6. (5) Fl-istess waqt u fuq l-istess kriterji, wara rikjesta magħmula mill-applikant, il-Kummissjoni bdiet reviżjoni aċċellerata tar-Regolament tal-Kunsill (KE) Nru 1599/1999 [6] skond l-Artikolu 20 tar-Regolament tal-Kunsill (KE) Nru 2026/97. [6] ĠU Ċ 161, tal-10.07.2003, p. 2. 3. Il-Prodott konċernat (6) Il-prodott kopert mir-reviżjoni kurrenti huwa dak l-istess prodott li jinsab taħt il-konsiderazzjoni tar-Regolament tal-Kunsill (KE) Nru 1600/1999, jiġifieri l-wajer ta' l-istainless steel b'dijametru ta' 1 mm jew aktar, li fih 2,5% jew aktar fil-piż ta' nikil, barra minn wajer li fih 28% jew aktar fil-piż, iżda ma jaqbiżx il-31%, ta' nikil u 20% jew aktar, iżda ma jaqbiżx it-22%, ta' kromju. 4. Il-Perjodu ta' l-investigazzjoni (7) L-investigazzjoni saret fil-perjodu mill-1 ta' April 2002 sal-31 ta' Marzu 2002 ('il-perjodu ta' investigazzjoni tar-reviżjoni'). 5. Il-Partijiet konċernati (8) Il-Kummissjoni avżat uffiċjalment lill-applikant u lill-Gvern ta' l-Indja ('GTL') bil-bidu tal-proċedura. Barra minn hekk, tat lil partijiet oħra direttament konċernati, l-opportunita' li jagħmlu magħruf bil-miktub il-fehmiet tagħhom u li jitolbu seduta. Madanakollu, l-ebda fehma jew rikjesta għal seduta ma ġiet irċevuta mill-Kummissjoni. (9) Il-Kummissjoni bagħtet kwestjonarju lill-applikant u rċeviet tweġiba kompluta saż-żmien mistenni. Il-Kummissjoni fittxet u vverifikat l-informazzjoni kollha li ħasset li kien neċessarju għall-iskop ta' l-investigazzjoni u għamlet żjara ta' verifika fuq il-propjeta' ta' l-applikant. C. L-ISKOP TAR-REVIŻJONI (10) Ladarba ma saret l-ebda rikjesta, minn-naħa ta' l-applikant, għal reviżjoni tas-sejbiet fuq inġurja , ir-reviżjoni ġiet limitata għar-rimi ta' skart. D. IR-RIŻULTATI TA' L-INVESTIGAZZJONI (11) L-applikant kien kapaċi juri b'mod sodisfaċenti illi ma kienx in konnessjoni, direttament jew indirettament, ma l-edba mill-produtturi Indjani li jesportaw u li huma soġġetti għall-miżuri kontra r-rimi ta' l-iskart eżistenti fir-rigward tal-prodott konċernat. (12) L-investigazzjoni kkonfermat illi l-applikant ma kienx esporta l-prodott konċernat tul il-perjodu oriġinali ta' l-investigazzjoni, i.e. mill-1 ta' April 1997 sal-31 ta' Marzu 1998. (13) Il-Kummissjoni eżaminat jekk l-applikant kienx esporta il-prodott konċernat lejn il-Komunita' wara l-perjodu ta' l-investigazzjoni oriġinali. F'dan ir-rigward, hija stabbiliet illi l-applikant m'għamel l-ebda bejgħ fil-Komunita' u lanqas ma daħal f'xi obbligazzjoni kuntrattwali irrevokabbli biex jesporta ammont sostanzjali tal-prodott konċernat lejn il-Komunita' tul il-perjodu ta' investigazzjoni tar-reviżjoni. (14) Ġie stabbilit illi l-applikant kien għamel bejgħ wieħed lill-Komunita' li effettivament seħħ f'Awwissu ta' l-2001, i.e. wara l-perjodu ta' l-investigazzjoni oriġinali iżda ħafna qabel il-perjodu ta' investigazzjoni tar-reviżjoni. (15) L-applikant talab lill-Kummissjoni biex jiġi mtawwal il-perjodu ta' investigazzjoni tar-reviżjoni biex ikopri l-perjodu li fih sar il-bejgħ imsemmi fil-premessa (14). F'dan il-kuntest, l-applikant sostna li hu kien talab għal reviżjoni ta' 'esportatur ġdid' f'Awwissu ta' l-2001 u li kien ippropona perjodu ta' investigazzjoni mill-1 ta' Lulju sal-31 ta' Marzu 2003. Dwar dan, ta' min jinnota li skond l-Artikolu 6(1) tar-Regolament bażiku, għall-iskop ta' sejba rappreżentattiva, il-Kummissjoni se tagħżel perjodu ta' investigazzjoni illi, fil-każ ta' rimi ta' skart, se tkopri normalment perjodu ta' mhux inqas minn sitt xhur immedjatament qabel il-bidu tal-proċeduri. Il-fatt illi għaddew kważi sentejn u skambji numerużi ta' korrispondenza qabel ma l-applikant ressaq rikjesta għal reviżjoni sodisfaċenti, ma jiġġustifikax it-tbegħid mir-regola mniżżla fl-Artikolu 6(1) tar-Regolament bażiku. Barra minn hekk, jekk perjodu ta' investigazzjoni mtawwal jiġi aċċettat u jekk dan il-perjodu jkun ikopri biss dik it-transazzjoni ta' esportazzjoni, dan kollu jista' jwassal għal sitwazzjoni fejn jiġu użati data u informazzjoni tal-kontijiet antikwati. Dan iwassal għal tnaqqis fil-preċiżjoni tas-sejbiet ta' l-investigazzjoni meta relatat mas-sitwazzjoni preżenti ta' l-applikant. Barra dan, ta' min jinnota illi, anke jekk perjodu ta' investigazzjoni ta' reviżjoni twil kien ġie magħżul bl-inklużjoni tal-bejgħ waħdieni ta' Awwissu ta' l-2001, dan il-bejgħ ma kienx ikun bażi rappreżentattiv għall-istima ta' rimi ta' skart u ta' l-istabbiliment ta' marġinu ta' rimi ta' skart individwali. Din it-transazzjoni waħedha rrappreżentat biss madwar 0,2 % tal-produzzjoni annwali tal-prodott konċernat min-naħa ta' l-applikant, u l-prezz tagħha kien id-doppju tal-prezz ta' l-esportazzjoni ta' l-istess prodott lejn il-pajjizi terzi kollha l-oħrajn matul dak il-perjodu. Konsegwentement, bejgħ bħal dak ma setagħx jiġi użat għad-determinazzjoni ta' rimi ta' skart rappreżentattiv għall-applikant. (16) Fit-tweġiba għall-kwestjonarju, l-applikant semma kuntratt li kien ġie ffirmat matul il-perjodu ta' investigazzjoni tar-reviżjoni, iżda fuq il-post ikkonferma li l-bejgħ qatt ma kien sar. Huwa għalhekk stabbilit illi l-applikant qatt ma daħal f'obbligazzjoni irrevokabbli li jesporta ammont sinifikanti lejn il-Komunita' u li dak li sostna l-applikant b' "l-intenzjoni li jkompli jesporta lejn il-KE" wara l-bejgħ ta' l-2001 ma twettaqx. Għal dawn ir-raġunijiet, huwa kkunsidrat illi fl-assenza ta' xi transazzjoni ta' esportazzjoni lejn il-Komunita' jew xi obbligazzjoni kuntrattwali irrevokabbli matul il-perjodu ta' investigazzjoni tar-reviżjoni, l-ebda marġini individwali ta' rimi ta' skart ma jista' jiġi stabbilit għall-applikant skond id-disposizzjonijiet ta' l-Artikolu 11(4) tar-Regolament bażiku. Għaldaqstant, il-marġinu ta' rimi ta' skart misjub fl-investigazzjoni oriġinali għal partijiet li ma ġewx investigati individwalment, i.e. 76,2% (ara l-premessa (23) tar-Regolament tal-Kunsill (KE) Nru 1600/1999), għandu japplika. E. ID-DAZJU KONTRA R-RIMI TA' SKART (17) Meta tikkunsidra li l-ogħla livell ta' eliminazzjoni ta' inġurja ta' 55,6% stabbilit tul l-investigazzjoni oriġinali huwa iktar baxx mill-marġinu ta' rimi ta' skart għall-applikant ta' 76,2% (ara l-premezza (16) hawn fuq), ir-rata tad-dazju kontra r-rimi ta' skart għall-applikant m'għandiex tkun aktar mil-livell ta' eliminazzjoni ta' inġurja skond l-Artikolu 9(4) tar-Regolament bażiku. (18) Minkejja n-nuqqas ta' esportazzjonijiet lejn il-Komunita' matul il-perjodu ta' investigazzjoni tar-reviżjoni, rata invidiwali ta' taxxa kompensatorja bbażata fuq l-ammont tas-sussidju ta' l-esportazzjoni (ad valorem 14,1%), kienet ikkolkolata għall-applikant fir-reviżjoni parallela aċċellerata tar-Regolament tal-Kunsill (KE) Nru 1599/1999, skond l-Artikolu 20 tar-Regolament tal-Kunsill (KE) Nru 2026/97 (ara l-premessa (5) hawn fuq). (19) Skond l-Artikolu 14(1) tar-Regolament bażiku u l-Artikolu 24(1) tar-Regolament tal-Kunsill (KE) Nru 2026/97, l-ebda prodott m'hu se jkun suġġett kemm għal taxxi kompensatorji kif ukoll kontra r-rimi ta' skart, minħabba li dawn jittrattaw ma l-istess sitwazzjoni li tiġi mir-rimi ta' skart u mis-sussidjar ta' l-esportazzjoni (20) Fuq il-bażi ta' dak li ntqal hawn fuq, rata ta' dazju definittiv kontra r-rimi ta' skart imposta fuq importazzjonijiet ġol-Komunita' ta' wajer ta' l-istainless steel b'dijametru ta' 1mm jew aktar, prodott u esportat minn VSL Wires Limited, espress bħala persentaġġ tal-prezz tal-fruntiera tal-Komunita' CIF (dazju tad-dwana mhux imħallsa) u meħuda in konsiderazzjoni ir-riżultati tar-reviżjoni parallela aċċellerata tal-miżuri kompensatorji eżistenti, għandha tkun ta' 41,5%, i.e. 55,6% nieqes 14,1%. Ir-Regolament tal-Kunsill (KE) Nru 1600/1999 għandu għalhekk jiġi emendat. F. INTAXXAR RETROATTIV TAD-DAZJU KONTRA R-RIMI TA' SKART (21) Id-dazju kontra r-rimi ta' skart applikabbli għal VSL Wires Limited għandu wkoll jiġi intaxxat retroattivament fuq importazzjonijiet li ġew suġġetti għal reġistrazzjoni skond l-Artikolu 3 tar-Regolament tal-Kummissjoni (KE) Nru 1225/2003. G. AMMISSJONI U T-TUL TAL-MIŻURI (22) Il-Kummissjoni infurmat lill-applikant u lill-GTI bil-fatti essenzjali u bil-konsiderazzjonijiet fuq il-bażi ta' liema kien hemm l-intenzjoni li jiġi propost li r-Regolament tal-Kunsill (KE) Nru 1600/1999 jiġi emendat. Huma kienu ġew mogħtija wkoll perjodu ta' żmien raġonevoli sabiex jikkummentaw. (23) Fit-tweġiba għall-ammissjoni, l-applikant qal illi l-Kummissjoni naqset milli tikkunsidra alternattivi oħra disponibbli għall-istabbiliment ta' prezz ta' l-esportazzjoni u, b'mod partikolari, l-użu tal-prezzijiet ta' l-esportazzjoni ta' l-applikant għal pajjiżi terzi oħra għall-iskop tal-kalkolu ta' marġini ta' rimi ta' skart. Dwar dan, ta' min jinnota illi skond l-Artikolu 2(8) tar-Regolament bażiku, il-prezz ta' l-esportazzjoni fil-kalkolu ta' rimi ta' skart għandu jkun il-prezz li ġie mħallas effettivament jew li għandu jitħallas għall-prodott meta mibjugħ għall-esportazzjoni mill-pajjiż esportatur lejn il-Komunita'. Ma hemm l-ebda disposizzjoni li tgħid li l-prezz ta' l-esportazzjoni jista' jiġi stabbilit fuq il-bażi ta' l-esportazzjonijiet mill-pajjiż esportatur lejn destinazzjonijiet oħra għajr il-Komunita'. Il-pretensjoni m'għandiex għalhekk tiġi milqugħa u l-konlużjonijiet imniżżla fil-premessi (11) sa (16) t'hawn fuq jiġu kkonfermati. (24) Din ir-reviżjoni ma taffettwax id-data li fiha ir-Regolament tal-Kunsill (KE) Nru 1600/1999 se jiskadi skond l-Artikolu 11(2) tar-Regolament bażiku, ADOTTA DAN IR-REGOLAMENT: L-Artikolu 1 It-tabella fl-Artikolu 1(2) tar-Regolament tal-Kunsill (KE) Nru 1600/1999 hija hawnhekk emendata biż-żieda tas-segwenti: >TABELPOSITION> L-Artikolu 2 1. Id-dazju kontra r-rimi ta' skart hawnhekk impost għandu jiġi ntaxxat retroattivament fuq importazzjonijiet tal-prodott konċernat li ġew irreġistrati skond l-Artikolu 3 tar-Regolament tal-Kummissjoni (KE) Nru 1225/2003. 2. Għajr jekk speċifikat mod ieħor, id-disposizzjonijiet fis-seħħ li jikkonċernaw dazji tad-dwana għandhom japplikaw. L-Artikolu 3 Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, Għall-Kunsill Il-President